ddrg/super_eurlex huggingface dataset:
A Tanács 1605/91/EGK rendelete

(1991. június 10.)

a komló minősítéséről szóló 1784/77/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 3577/90/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 2. cikke (4) bekezdésére,

tekintettel a Bizottság javaslatára,

mivel a legutóbb a 2039/85/EGK rendelettel [3] módosított 1784/77/EGK rendelet [4] rendelkezik azon körülményekről, amelyek között a komló komlótermékekké dolgozható fel;

mivel a gyakorlatban a technikai haladás következtében nem csak komlótoboz használható fel a komlóból készült termékek előállítására, hanem komlótermékek is; mivel a technikai haladás és a vállalatvezetési gyakorlat figyelembevételéhez az 1784/77/EGK rendeletben a komló feldolgozására való utalásokat úgy kell kiegészíteni, hogy a komlótermékek is felhasználhatók legyenek további feldolgozás céljára,

ELFOGADTA EZT A RENDELETET:

1. cikk

Az 1784/77/EGK rendelet a következőképpen módosul:

1. A 7. cikkben a "Közösségben minősített komló" kifejezés helyébe a "Közösségben minősített komló és az abból készült, minősített komlótermékek" kifejezés lép.

2. a 8. cikk (3) bekezdése helyébe az alábbi szöveg lép:

"(3) Por és kivonat gyártására azonban minősített, közösségi eredetű, azonos betakarításból, de különböző fajtából és termesztési területről származó komlófajták és az azokból készült, minősített komlótermékek is keverhetők, feltéve, hogy a terméket kísérő igazoláson szerepelnek a következők:

a) a felhasznált fajták, a termesztési területek és a betakarítás éve;

b) a keverékben felhasznált egyes fajták tömegszázalékos aránya; az egyes fajták százalékos aránya a kiinduló termékek előállításához felhasznált komlótoboz mennyisége alapján, ha a komlótermékek előállítása során egyaránt felhasználtak komlótobozt és komlóterméket, vagy ha különböző komlótermékeket használtak fel;

c) a felhasznált komlófajták és komlótermékek esetében kiadott igazolások hivatkozási száma."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1991. június 10-én.

a Tanács részéről

az elnök

J.-C. Juncker

[1] HL L 353., 1990.12.17., 23. o.

[2] HL L 175., 1971.8.4., 1. o.

[3] HL L 193., 1985.7.25., 1. o.

[4] HL L 200., 1977.8.8., 1. o.

--------------------------------------------------
A Bizottság 3425/91/EGK rendelete

(1991. november 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel, a legutóbb a 2242/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel az e rendeletben előírt rendelkezések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. november 25-én.

a Bizottság részéről

Christiane Scrivener

a Bizottság tagja

[1] HL L 204., 1991.7.27., 21. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Porózus cellulózfilmbe csomagolt dohánytöltet, mely megjelenésében a cigarettához hasonló hosszúságú, vastagságú, színű, dohánytípusú és tömöttségű. A dohánytöltetet elszívás előtt cigarettapapírból készült csőbe kell helyezni. | 24022000 | A besorolást a Kombinált Nómenklatúra 1., 2. a) és 6. általános értelmezési szabályának rendelkezései, valamint a 2402 és a 24022000 KN-kód megfogalmazása határozza meg. |

--------------------------------------------------
A Bizottság 3667/92/EGK rendelete

(1992. december 18.)

az elfogadható kérelmek hatálya alá tartozó termékmennyiségekről a Bizottság értesítésére rendelkezésre álló határidő tekintetében az 1840/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a jugoszláviai helyzetnek az egyes friss gyümölcs- és zöldségfélék Görögországból történő szállítását érintő következményeiből eredő károk ideiglenes megtérítéséről szóló, 1992. február 25-i 525/92/EGK tanácsi rendeletre [1] és különösen annak 4. cikkére,

mivel az 525/92/EGK rendelet részletes alkalmazási szabályainak megállapításáról szóló 1840/92/EGK bizottsági rendelet [2] 3. cikke a Bizottságnak az elfogadható kérelmek hatálya alá tartozó termékek összes mennyiségéről történő értesítésére két hónapos határidőt állapít meg; mivel ez az időtartam nem elegendő az illetékes görög hatóságok számára a szükséges vizsgálatok elvégzésére, ezért meg kell hosszabbítani;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

Az 1840/92/EGK rendelet 3. cikkében a "… követően legfeljebb két hónappal" szöveg helyébe a "… követően legfeljebb négy hónappal" szöveg lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 18-án.

a Bizottság részéről

Ray Mac Sharry

a Bizottság tagja

[1] HL L 58., 1992.3.3., 1. o.

[2] HL L 187., 1992.7.7., 28. o.

--------------------------------------------------
A Bizottság 597/92/EGK rendelete

(1992. március 6.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3920/91/EGK rendelettel [1] módosított, a vám- és a statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében a mellékletben megnevezett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban jelzett KN-kódok szerint kell besorolni;

mivel a Nómenklatúra Bizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. március 6-án.

a Bizottság részéről

Christiane Scrivener

a Bizottság tagja

[1] HL L 372., 1991.12.31., 36. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Készítmény, amely búzakeményítőt és kis mennyiségű (0,5 %) α-amilázt tartalmaz. A keményítőtartalom legalább 83 %. A terméket papíripari végkikészítő szerként használják. | 38091090 | A besorolást a Kombinált Nómenklatúra 1. és 6. általános értelmezési szabályai, valamint a 3809, a 380910 és a 38091090 KN-kód megfogalmazása határozzák meg. |

2.Vas(III)-dextrán vegyület, 5–20 tömegszázalék vastartalommal, por alakban, 50 kg-os zsákokban; 0,5 % fenolt (tartósítószerként) tartalmazó vizes oldat formájában is, 10–200 literes tartályokban. | 39139080 | A besorolást a Kombinált Nómenklatúra 1. és 6. általános értelmezési szabályai, a 39. árucsoporthoz fűzött 5. megjegyzés, valamint a 3913, a 391390 és a 39139080 KN-kód megfogalmazása határozzák meg (lásd a HR 39.13 vámtarifaszámhoz fűzött magyarázó megjegyzések 4. részét). |

--------------------------------------------------
A Bizottság 3802/92/EGK rendelete

(1992. december 23.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3800/92/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában megjelölt megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. december 23-án.

a Bizottság részéről

Christiane Scrivener

a Bizottság tagja

[1] HL L 384., 1992.12.30., 8. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-KÓD szerinti besorolás | Indokolás |

1 | 2 | 3 |

Árpacsíra, az erjesztési folyamat előtti (esetlegesen más magvakat is tartalmazó) rostált árpa, és az erjesztési folyamat utáni tisztított árpa keverékéből álló, 10 tömegszázalékot meghaladó, de legfeljebb 30 tömegszázalék keményítőt tartalmazó, állati takarmány jelleggel használt készítmény | 23099041 | A besorolást a Kombinált Nómenklatúra 1. és 6. általános értelmezési szabályai, valamint a 2309, 230990 és a 23099041 KN-kód megfogalmazása határozza meg (lásd a HR 23.09 vámtarifaszámhoz tartozó magyarázó megjegyzés II. C részét). Ez a termék nem tekinthető a 2303 vámtarifaszám alá tartozó sörgyártási maradéknak. |

--------------------------------------------------
A Tanács 1891/93/EGK rendelete

(1993. július 12.)

a halászati és akvakultúra-termékek piacának közös szervezéséről szóló 3759/92/EGK rendelet, továbbá a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel a közvetlen fogyasztásra szánt halpasztára (darált halból készült, tisztított és stabilizált proteingél) és halpasztakészítményekre irányuló közösségi igény, és annak behozatala folyamatosan növekedett az utóbbi években;

mivel a halpaszta és a halpasztakészítmények termelésének jelentősége a nemzetközi folyamatokkal megegyezően nőtt;

mivel a tapasztalat azt mutatja, hogy annak ellenére, hogy halpaszta előállítására nyersanyagként számos különböző, alacsony zsírtartalmú halfaj használható, a ténylegesen felhasznált nyersanyag faj szerinti azonosítása a halpaszta és a halpasztakészítmények végleges tulajdonságai miatt nehezen megvalósítható;

mivel jelenleg sem a halpasztát, sem a halpasztakészítményeket nem sorolják külön azon termékek közé, amelyekre a közös halászati politikának a 3759/92/EGK rendeletben [4] megállapított szabályai vonatkoznak;

mivel ebből kifolyólag a Közösség nem tudja figyelemmel kísérni e termékek kereskedelmét és a piaci árak trendjét, és mivel ezért a rendeletet módosítani kell, úgy hogy az tartalmazza a halpasztát és a halpasztakészítményeket is;

mivel a Közös Vámtarifa tartalmazza azt a vámtarifa-nómenklatúrát, amely a 3759/92/EGK rendelet alkalmazásából következik, és ebből kifolyólag a 2658/87/EGK rendeletet [5] is módosítani kell,

ELFOGADTA EZT A RENDELETET:

1. cikk

A 3759/92/EGK rendelet VII. mellékletét és a 2658/87/EGK rendelet I. mellékletét a következő alszámokkal kell kiegészíteni:

"KN-kód | Árumegnevezés | Vámtétel | Kiegészítő mértékegység |

Autonóm (%) vagy illeték (AGR) | Szerződéses (%) |

1 | 2 | 3 | 4 | 5 |

03049005 | – Halpaszta (surimi) | 15 | 15 | – |

– – Más: | | | |

16042005 | – Halpaszta (surimi) készítmény | 25 | 20 | – |

– – Más:" | | | |

2. cikk

Ez a rendelet 1994. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. július 12-én.

a Tanács részéről

az elnök

Ph. Maystadt

[1] HL C 158., 1992.6.25., 21. o.

[2] HL C 72., 1993.3.15., 175. o.

[3] HL C 332., 1992.12.16., 25. o.

[4] HL L 388., 1992.12.31., 1. o. A 697/93/EGK rendelettel módosított rendelet (HL L 76., 1993.3.30., 12. o.)

[5] HL L 256., 1987.9.7., 1. o. A legutóbb az 1001/93/EGK rendelettel (HL L 104., 1993.4.29., 28. o.) módosított rendelet.

--------------------------------------------------
A Bizottság 286/93/EGK rendelete

(1993. február 9.)

a fajtatiszta tenyészmarhák harmadik országból történő importjáról és az ezekre vonatkozó export-visszatérítésről szóló 2342/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 125/93/EGK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 10. cikke (5) bekezdésére,

mivel a fajtatiszta tenyészmarhák harmadik országból történő importjáról, az ezekre vonatkozó export-visszatérítésről, valamint az 1544/79/EGK rendelet hatályon kívül helyezéséről szóló, 1992. augusztus 7-i 2342/92/EGK bizottsági rendelet [3] 2. cikke (5) bekezdése értelmében az EFTA-ból származó és onnan érkező fajtatiszta tenyészállatok importja mentesül ugyanannak a rendeletnek a 2. cikke (3) bekezdésében meghatározott bizonyos kötelezettségek alól; mivel ez nem érinti a legutóbb a 91/174/EGK irányelvvel [4] módosított, a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi irányelv [5] 7. cikke második bekezdésének alkalmazását; mivel annak érdekében, hogy az említett 2. cikk (5) bekezdés ne okozzon problémát ugyanannak az irányelvnek a gyakorlati alkalmazásában, magyarázattal világossá kell tenni;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2342/92/EGK rendelet a következőképpen módosul:

1. A 2. cikk (3) bekezdésének a) pontjából kimaradnak az "és nyilvántartásba vették vagy bevezették a törzskönyvbe" szavak;

2. A 2. cikk a következő szöveggel egészül ki:

"(6) Ez a cikk nem érinti a 77/504/EGK irányelv 7. cikke második bekezdésének alkalmazását."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. február 9-én.

a Bizottság részéről

René Steichen

a Bizottság tagja

[1] HL L 18., 1993.1.27., 1. o.

[2] HL L 148., 1968.6.28., 24. o.

[3] HL L 227., 1992.8.11., 12. o.

[4] HL L 85., 1991.4.5., 37. o.

[5] HL L 206., 1977.8.12., 8. o.

--------------------------------------------------
A Bizottság 2918/93/EGK rendelete

(1993. október 22.)

a komló tagsággal nem rendelkező országokból történő behozataláról szóló 3076/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3124/92/EGK rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 5. cikke (3) bekezdésére,

mivel a legutóbb a 2265/91/EGK rendelettel [3] módosított, a komló minősítésére vonatkozó részletes szabályok megállapításáról szóló, 1978. április 28-i 890/78/EGK bizottsági rendelet [4] mellékletében említett forgalmazási minimumkövetelményeknek meg nem felelő importált komló esetében a legutóbb a 717/93/EGK rendelettel [5] módosított 3076/78/EGK bizottsági rendelet [6] 7a. cikkének második albekezdésében a "szabad forgalomba bocsátani" kifejezés nehézségeket okozhat a nemzeti hatóságoknak, mivel a minőség-ellenőrző vizsgálatok a rendeltetési helyen zajlanak le, nem pedig a belépés helyén, más szóval jóval azt követően, hogy a vámkezelési eljárások befejeződtek; mivel mire az ellenőrzés megtörténik, a behozott komlót esetleg már a Közösségből származó komlóval keverték, aminek következtében lehetetlenné válik a komló eredetének nyomon követése és a vámkezelési eljárás visszavonása; mivel a komló tagsággal nem rendelkező országokból történő behozataláról szóló 3076/78/EGK rendelet 7a. cikkének második albekezdését ezért módosítani kell;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

A 3076/78/EGK rendelet 7a. cikke második albekezdése helyébe a következő rendelkezés lép:

"Amennyiben a tagállamok hatáskörrel rendelkező hatóságai megállapítják, hogy a megvizsgált minták nem felelnek meg a fent említett forgalmazási minimumkövetelményeknek, a vonatkozó szállítmányok a Közösségben nem hozhatók forgalomba."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1993. október 22-én.

a Bizottság részéről

René Steichen

a Bizottság tagja

[1] HL L 313., 1992.10.30., 1. o.

[2] HL L 175., 1971.8.4., 1. o.

[3] HL L 208., 1991.7.30., 22. o.

[4] HL L 117., 1978.4.29., 43. o.

[5] HL L 74., 1993.3.27., 45. o.

[6] HL L 367., 1978.12.28., 17. o.

--------------------------------------------------
A Bizottság 761/94/EK rendelete

(1994. április 6.)

az Északnyugat-atlanti Halászati Szervezet által elfogadott közös nemzetközi ellenőrzés és felügyelet rendszerének alkalmazására vonatkozó rendelkezések elfogadásáról szóló 1956/88/EGK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös halászati politika közösségi ellenőrző rendszerének létrehozásáról szóló, 2847/93/EGK tanácsi rendeletre [1] és különösen annak 5. cikkére,

mivel a legutóbb a 436/92/EGK rendelettel [2] módosított 1956/88/EGK rendelet [3] végrehajtja az Északnyugat-atlanti Halászati Szervezet (NAFO) halászati bizottsága által 1988. február 10-én elfogadott közös nemzetközi ellenőrzési és felügyeleti rendszer programját;

mivel a NAFO halászati bizottsága 1993. szeptember 10-én javaslatot fogadott el a rendszer módosításáról;

mivel a NAFO egyezmény XI. cikke alapján a javaslat ellenvetés hiányában 1993. december 16-i hatállyal a szerződő felekre kötelező intézkedéssé válik;

mivel a módosított rendszer elfogadható a Közösség számára;

mivel az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,

ELFOGADTA EZT A RENDELETET:

1. cikk

Az 1956/88/EGK rendelet a következőképpen módosul:

1. A melléklet (5) bekezdésének ii. pontja a következő szöveget tartalmazó második albekezdéssel egészül ki:

"Ha az ellenőrző hajó azt a jelzést adta, hogy ellenőrző személy készül az olyan halászhajó fedélzetére lépni, amely megkezdte vagy éppen megkezdi hálói húzását, az illető halászhajó kapitánya biztosítja, hogy a hálót a jel vétele után 30 perces időtartamig nem vonják be."

2. Az (5) bekezdés ii. pont utolsó előtti sora a következőképpen módosul:

"Bármely esetben" helyébe "Minden esetben" lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. április 6-án.

a Bizottság részéről

Yannis Paleokrassas

a Bizottság tagja

[1] HL L 261., 1993.10.20., 1. o.

[2] HL L 54., 1992.2.28., 1. o.

[3] HL L 175., 1988.7.6., 1. o.

--------------------------------------------------